Nils Brinck Bendz

Nils Brinck Bendz (født 14. november 1754, Rønninge på Fyn, Danmark, død 8. august 1825 i Larvik) var en danskfødt jurist som virket i Norge, sønn av sogneprest til Rønninge i Odense amt Niels Christian Lauritsen Bendz og Ellen Dorothea Nielsdatter Brinck av Tidselholt. Han ble cand. jur. i 1779, auditør samme år. I 1786 var han blant annet overbirkedommer og vraker i Larvik, og han var overinspektør ved grevskapet Laurvig. Han giftet seg i Larvik i 1788 med Inger Bugge (Larvik 1771-1854 sst.), datter av Jens Clausen Bugge (omkr. 1749-Larvik 1772) og Elisabeth Severine Bøckman (d. 1778), som giftet seg 2. gang i 1778 med sin fetter Børre Eeg Mow, skipper, som døde i 1789 som barnløs enkemann på reise fra Ostindien.  

Bendz representerte Larvik på Stortinget 1815-16 og Larvik og Sandefjord i 1821 og på det overordentlige storting i 1822. I 1815-1816 var han medlem av Lagtinget og fem komiteer. Han var også medlem av Riksretten mot Frederik Gottschalk von Haxthausen.

I 1821 var han medlem av åtte komiteer, i 1822 medlem av Lagtinget. Han var medlem av Riksretten mot Thomas Fasting og Herman Wedel-Jarlsberg i 1821.

 Referanser 

 Kilder 


 F. E. Hundrup: Stamtavle over Familien Bendz med alle Descendenter (1854), s. 17: se https://www.ronlev.dk/slaegtsboger/178-b/4976-stamtavle-over-familien-bendz-med-alle-descendenter-af-f-e-hundrup-1854.html
 Einar Jansen: Nogen gamle Larvik-slegter (s. 582-612), under «Bugge», s. 583f,  i: O. A. Johnsen: Larviks Historie , 1. bind (1923): se https://www.nb.no/items/b84ad4337cf58ef8bad5fdb91ab10c5b?page=619

 Eksterne lenker 

 Om den biografertes foreldre: se WIBERG-net «Rønninge og Rolfsted»https://www.wiberg-net.dk/973-Roenninge.htm under prest # 9.

Kategori:Norske jurister
Kategori:Danske jurister
Kategori:Stortingsrepresentanter for Larvik og Sandefjord
Kategori:Stortingsrepresentanter 1815–1817
Kategori:Stortingsrepresentanter 1821–1823
Kategori:Nordmenn født i Danmark
Kategori:Personer fra Kerteminde kommune